Κοινή θέση (ΕΚ) αριθ. 45/94 της 13ης Δεκεμβρίου 1994 η οποία καθορίστηκε από το Συμβούλιο με τη διαδικασία του άρθρου 189 Β της συνθήκης για την ίδρυση της Ευρωπαϊκής Κοινότητας, για τη θέσπιση κανονισμού του Ευρωπαϊκού Κοινοβουλίου και του Συμβουλίου, για την τροποποίηση του κανονισμού (ΕΟΚ) αριθ. 1576/89 για τη θέσπιση των γενικών κανόνων σχετικά με τον ορισμό, τον χαρακτηρισμό και την παρουσίαση των αλκοολούχων ποτών και του κανονισμού (ΕΟΚ) αριθ. 1601/91 για τη θέσπιση των γενικών κανόνων σχετικά με τον ορισμό, το χαρακτηρισμό και την παρουσίαση των αρωματισμένων οίνων, των αρωματισμένων ποτών με βάση τον οίνο και των αρωματισμένων κοκτέιλ αμπελοοινικών προϊόντων κατόπιν των αποτελεσμάτων των πολυμερών εμπορικών διαπραγματεύσεων του Γύρου της Ουρουγουάης (94/C 369/01)

ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως τα άρθρα 43 και 100 Α,

την πρόταση της Επιτροπής,

τη γνώμη της Οικονομικής και Κοινωνικής Επιτροπής (1),

Αποφασίζοντας με τη διαδικασία που προβλέπεται στο άρθρο 189 Β της συνθήκης (2),

Εκτιμώντας:

ότι ο κανονισμός (ΕΟΚ) αριθ. 1576/89 (3) και ο κανονισμός (ΕΟΚ) αριθ. 1601/91 (4) θέσπισαν τους γενικούς κανόνες σχετικά με τον ορισμό, το χαρακτηρισμό και την παρουσίαση των αλκοολούχων ποτών καθώς και των αρωματισμένων οίνων, των αρωματισμένων ποτών με βάση τον οίνο και των αρωματισμένων κοκτέιλ αμπελοοινικών προϊόντων 7 ότι, προκειμένου οι κανονισμοί αυτοί να προσαρμοστούν προς τις υποχρεώσεις που απορρέουν ιδίως από τα άρθρα 23 και 24 της συμφωνίας για τα εμπορικής φύσεως ζητήματα των δικαιωμάτων πνευματικής ιδιοκτησίας, η οποία αποτελεί αναπόσπαστο μέρος της συμφωνίας για την ίδρυση της παγκόσμιας οργάνωσης εμπορίου, είναι σκόπιμο να προβλεφθεί σε αυτούς τους κανονισμούς το δικαίωμα των ενδιαφερομένων να εμποδίζουν, σε ορισμένες περιπτώσεις, την παράνομη χρησιμοποίηση προστατευμένων γεωγραφικών ενδείξεων από μία τρίτη χώρα μέλος παγκόσμιας οργάνωσης εμπορίου,

ΕΞΕΔΩΣΑΝ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

1. Μετά το άρθρο 11 του κανονισμού (ΕΟΚ) αριθ. 1576/89, παρεμβάλλεται το ακόλουθο άρθρο:

«Άρθρο 11α

1. Τα κράτη μέλη λαμβάνουν όλα τα αναγκαία μέτρα που επιτρέπουν στους ενδιαφερομένους να εμποδίζουν, στις περιπτώσεις που ορίζονται στα άρθρα 23 και 24 της συμφωνίας για τα εμπορικής φύσεως ζητήματα των δικαιωμάτων πνευματικής ιδιοκτησίας, τη χρησιμοποίηση στην Κοινότητα μιας γεωγραφικής ένδειξης που προσδιορίζει προϊόντα που καλύπτονται από τον παρόντα κανονισμό, για προϊόντα μη καταγόμενα από τον τόπο που αναφέρεται στην εν λόγω γεωγραφική ένδειξη, ακόμη και όταν αναφέρεται η πραγματική καταγωγή του προϊόντος ή όταν η γεωγραφική ένδειξη είναι μεταφρασμένη ή συνοδεύεται από εκφράσεις όπως: "είδος", "τύπος", "στιλ", "απομίμηση" ή άλλες.

Κατά την έννοια του παρόντος άρθρου, ως "γεωγραφικές ενδείξεις" νοούνται οι δηλώνουσες ότι ένα προϊόν κατάγεται από τρίτη χώρα-μέλος της παγκόσμιας οργάνωσης εμπορίου, ή από μια περιοχή ή τόπο αυτής όταν μια καθοριστική ποιότητα, φήμη ή άλλο χαρακτηριστικό του προϊόντος μπορεί να αποδοθεί βασικά σε αυτή τη γεωγραφική καταγωγή.

2. Οι διατάξεις της παραγράφου 1 εφαρμόζονται ανεξαρτήτως του άρθρου 11 του κανονισμού ή άλλων διατάξεων της κοινοτικής νομοθεσίας που θεσπίζουν κανόνες για το χαρακτηρισμό και την παρουσίαση των προϊόντων που καλύπτονται από τον παρόντα κανονισμό.

3. Οι λεπτομέρειες εφαρμογής του παρόντος άρθρου θεσπίζονται, εάν είναι αναγκαίο, με τη διαδικασία που προβλέπεται στο άρθρο 15.»

2. Μετά το άρθρο 10 του κανονισμού (ΕΟΚ) αριθ. 1601/91, παρεμβάλλεται το ακόλουθο άρθρο:

«Άρθρο 10α

1. Τα κράτη μέλη λαμβάνουν όλα τα αναγκαία μέτρα που επιτρέπουν στους ενδιαφερομένους να εμποδίζουν, στις περιπτώσεις που ορίζονται στα άρθρα 23 και 24 της συμφωνίας για τα εμπορικής φύσεως ζητήματα των δικαιωμάτων πνευματικής ιδιοκτησίας, τη χρησιμοποίηση στην Κοινότητα μιας γεωγραφικής ένδειξης που προσδιορίζει προϊόντα που καλύπτονται από τον παρόντα κανονισμό, για προϊόντα τα οποία δεν κατάγονται από τον τόπο που αναφέρεται στην εν λόγω γεωγραφική ένδειξη, ακόμη και όταν αναφέρεται η πραγματική καταγωγή του προϊόντος ή όταν η γεωγραφική ένδειξη είναι μεταφρασμένη ή συνοδεύεται από εκφράσεις όπως: "είδος", "τύπος", "στιλ", "απομίμηση" ή άλλες.

Κατά την έννοια του παρόντος άρθρου, ως "γεωγραφικές ενδείξεις" νοούνται οι δηλώνουσες ότι ένα προϊόν κατάγεται από τρίτη χώρα-μέλος της παγκόσμιας οργάνωσης εμπορίου, ή από μια περιοχή ή έναν τόπο αυτής, στις περιπτώσεις κατά τις οποίες μια καθοριστική ποιότητα, φήμη ή άλλο χαρακτηριστικό του προϊόντος μπορεί να αποδοθεί βασικά σε αυτήν τη γεωγραφική καταγωγή.

2. Οι διατάξεις της παραγράφου 1 εφαρμόζονται ανεξαρτήτως το άρθρου 10 του παρόντος κανονισμού ή άλλων διατάξεων της κοινοτικής νομοθεσίας που θεσπίζουν κανόνες για το χαρακτηρισμό και την παρουσίαση των προϊόντων που καλύπτονται από τον παρόντα κανονισμό.

3. Οι λεπτομέρειες εφαρμογής του παρόντος άρθρου θεσπίζονται, εάν είναι αναγκαίο, με τη διαδικασία που προβλέπεται στο άρθρο 14.».

Άρθρο 2

Η Επιτροπή υποβάλλει στο Ευρωπαϊκό Κοινοβούλιο ετήσια έκθεση εφαρμογής της κείμενης νομοθεσίας, μαζί με τα δέοντα στατιστικά στοιχεία.

Άρθρο 3

Ο παρών κανονισμός αρχίζει να ισχύει την 1η Ιανουαρίου 1995.

Ο παρών κανονισμός εφαρμόζεται από την 1η Ιανουαρίου 1996.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

. . .

Για το Ευρωπαϊκό Κοινοβούλιο

Ο Πρόεδρος

Για το Συμβούλιο

Ο Πρόεδρος

(1) Γνώμη που διατυπώθηκε στις 24 Νοεμβρίου 1994.

(2) Γνώμη του Ευρωπαϊκού Κοινοβουλίου της 13 Δεκεμβρίου 1994 (δεν έχει ακόμη δημοσιευθεί στην Επίσημη Εφημερίδα). Κοινή θέση του Συμβουλίου της . . . (δεν έχει ακόμη δημοσιευθεί στην Επίσημη Εφημερίδα) και απόφαση του Ευρωπαϊκού Κοινοβουλίου της . . . (δεν έχει ακόμη δημοσιευθεί στην Επίσημη Εφημερίδα).

(3) ΕΕ αριθ. L 160 της 12. 6. 1989, σ. 1. Κανονισμός όπως τροποποιήθηκε από τον κανονισμό (ΕΟΚ) αριθ. 3280/92 (ΕΕ αριθ. L 327 της 13. 11. 1992, σ. 3).

(4) ΕΕ αριθ. L 149 της 14. 6. 1991, σ. 1. Κανονισμός όπως τροποποιήθηκε από τον κανονισμό (ΕΟΚ) αριθ. 3279/92 (ΕΕ αριθ. L 327 της 13. 11. 1992, σ. 1).

ΣΚΕΠΤΙΚΟ ΤΟΥ ΣΥΜΒΟΥΛΙΟΥ

Εισαγωγή

1. Στις 13 Οκτωβρίου 1994, στα πλαίσια της ανακοίνωσής της σχετικά με την υλοποίηση των αποτελεσμάτων των πολυμερών εμπορικών διαπραγματεύσεων του Γύρου της Ουρουγουάης, η Επιτροπή υπέβαλε στο Ευρωπαϊκό Κοινοβούλιο και το Συμβούλιο πρόταση κανονισμού, βασιζόμενη στα άρθρα 43 κα 100 Α της συνθήκης, για την τροποποίηση του κανονισμού (ΕΟΚ) αριθ. 1576/89 του Συμβουλίου για τη θέσπιση των γενικών κανόνων σχετικά με τον ορισμό, το χαρακτηρισμό και την παρουσίαση των αλκοολούχων ποτών και του κανονισμού (ΕΟΚ) αριθ. 1601/91 του Συμβουλίου για τη θέσπιση των γενικών κανόνων σχετικά με τον ορισμό, το χαρακτηρισμό και την παρουσίαση των αρωματισμένων οίνων, των αρωματισμένων ποτών με βάση τον οίνο και των αρωματισμένων κοκτέιλ αμπελοοινικών προϊόντων.

2. Το Ευρωπαϊκό Κοινοβούλιο έδωσε τη γνώμη του σχετικά με την πρόταση αυτή στις 13 Δεκεμβρίου 1994 και η Οικονομική και Κοινωνική Επιτροπή έδωσε τη δική της γνώμη στις 24 Νοεμβρίου 1994.

3. Στις 13 Δεκεμβρίου 1994 το Συμβούλιο καθόρισε την κοινή του θέση σύμφωνα με το άρθρο 189 Β της συνθήκης.

Ανάλυση της κοινής θέσης

4. Το Κοινοβούλιο είχε προτείνει στη γνώμη του να τροποποιηθεί η πρόταση της Επιτροπής, αφενός, με ένα νέο άρθρο σύμφωνα με το οποίο η Επιτροπή θα υπέβαλε στο Ευρωπαϊκό Κοινοβούλιο και το Συμβούλιο έκθεση σχετικά με την εφαρμογή των προβλεπόμενων μέτρων και, αφετέρου, όσον αφορά την ημερομηνία έναρξης της ισχύος που προβλέπεται στο άρθρο 2. Το Συμβούλιο ενσωμάτωσε τις δύο αυτές τροπολογίες στην κοινή του θέση.

5. Κατά τα λοιπά, το Συμβούλιο επανέλαβε στην κοινή του θέση τους όρους της αρχικής πρότασης, με μία μόνον εξαίρεση. Η εν λόγω εξαίρεση αφορά τη διαδικασία που θα πρέπει να ακολουθείται για τη θέσπιση ενδεχόμενων λεπτομερειών εφαρμογής των διατάξεων οι οποίες εισάγονται με τα νέα άρθρα και ρυθμίζουν την προστασία, στην Κοινότητα, των γεωγραφικών ενδείξεων που προσδιορίζουν προϊόντα καταγωγής τρίτων χωρών.

Στην περίπτωση αυτή, το Συμβούλιο κρίνει ότι θα ήταν προτιμότερη η διαδικασία «ΙΙΙ α)», που προβλέπεται ήδη στους κανονισμούς που τροποποιούνται με την παρούσα πρόταση και χρησιμοποιείται ήδη για τον προσδιορισμό, λ.χ., των αλκοολούχων ποτών για τα οποία η μνεία του τόπου παραγωγής ή της προέλευσης είναι υποχρεωτική, δεδομένου ότι η χρήση των σχετικών όρων, εμβλημάτων ή ενδείξεων προστίθεται στην ονομασία πώλησης, καθώς και των αρωματισμένων οίνων εισάγονται και χαρακτηρίζονται βάσει γεωγραφικής ενδείξεως και μπορούν, υπό ορισμένους όρους, να τύχουν κοινοτικής προστασίας.